./data/phi0978/phi001/phi0978.phi001.perseus-lat2.xml
Pliny the Elder
Democritus quidem tradit, si quisextrahat ranae viventi linguam, nulla alia corporis parteadhaerente, ipsaque dimissa in aquam inponat supra cordispalpitationem mulieri dormienti, quaecumque interrogaverit, vera responsuram  addunt etiamnum alia Magi, quaesi vera sint, multo utiliores vitae existumentur ranae quamleges; namque harundine transfixis a natura per os sisurculus in menstruis defigatur a marito, adulterorumtaedium fieri  carnibus earum vel in hamum additis praecipue purpuras adlici certum est  iocur ranae geminumesse dicunt abicique formicis oportere; eam partem, quamadpetant, contra venena omnia esse pro antidoto  suntquae in vepribus tantum vivunt, ob id rubetarum nomine,ut diximus, quas Graeci φρύνους vocant, grandissimaecunctarum, geminis veluti cornibus, plenae veneficiorum mira de iis certatim tradunt auctores: inlatis in populumsilentium fieri; ossiculo, quod sit in dextro latere, inaquam ferventem deiecto refrigerari vas nec postea fervere nisi exempto, id inveniri abiecta rana formicis carnibusque erosis, singula in oleum addi; esse in sinistrolatere quo deiecto fervere videatur, apocynon vocari, canumimpetus eo cohiberi, amorem concitari et iurgia addito inpotionem, venerem adalligato stimulari, rursus e dextrolatere refrigerari ferventia; hoc et quartanas sanari adalligato in pellicula agnina recenti aliasque febris, amoreminhiberi  ex isdem his ranis lien contra venena, quaefiant ex ipsis, auxiliatur, iocur vero etiam efficacius